stanford-oval/wikipedia huggingface dataset:
קתרין וולף ברוס
ביוגרפיה > תמיכה במדע ואסטרונומיה

בשנת 1877 תרמה 50 אלף דולר לבניית בניין ספרייה ורכישת ספרים לזכר אביה. הספרייה, הידועה בשם "ספריית ג'ורג' ברוס", הושלמה בשנת 1888 ונבנתה בפינת הרחובות 42  מספר 226 מערב, בעיצוב שתוכנן על ידי הארכיטקט ג'ורג' אדוורד הארני (George Edward Harney) . בשנת 1913 הבניין נמכר והתמורה שימשה לבניית הספרייה הנוכחית של ג'ורג' ברוס, הממוקמת ברחוב 125 בהארלם.
ברוס הייתה אסטרונומית חובבת, אולם היא התחילה בתרומה לתחום האסטרונומיה רק בגיל 73, לאחר שקראה מאמר של האסטרונום סיימון ניוקום (Simon Newcomb) הטוען כי כל התגליות המשמעותיות באסטרונומיה כבר התגלו. היא פנתה אל יצרן הטלסקופים אלוין קלארק (Alvan Graham Clark), מחברת טלסקופי חלל ידועה, כדי לברר איך אפשר לתרום משמעותית ולקדם את המחקר.
ברוס העניקה למעלה מ-54 תרומות משמעותיות בתחום האסטרונומיה, בסכום שהצטבר לכ-275,000 דולר, בין השנים 1889 ו-1899. התרומות כללו תרומות 50 אלף דולר לקניית טלסקופים חדשים במצפה הכוכבים של מכללת הרווארד (HCO), בארצות הברית, 35 אלף דולר למצפה דאלדי, 90 אלף דולר למצפה הכוכבים ירקס (Yerkes Observatory)  של אוניברסיטת שיקגו בארצות הברית ובמצפה הכוכבים של היידלברג (Heidelberg-Königstuhl State Observatory), גרמניה, שהיה בהנהלתו של מקס וולף.
כמו כן, ברוס ייסדה את מדליית הזהב על שם קתרין וולף ברוס הניתנת לאסטרונומים על הישגים משמעותיים ועל מפעל חיים בתחום האסטרונומיה. זו אחת מהמדליות היוקרתיות בתחום זה.
הנצחה והוקרה

ברוס קיבלה מדליית זהב על ידי הדוכס הגדול של באדן.
האסטרואיד 323 ברוסיה שהתגלה על ידי מקס וולף, ומכתש "ברוס" על הירח נקראים על שמה.
האסטרונום יוהאן פאליזה נתן לה האפשרות לבחור שם לאסטרואיד כלדיה 313 (313 Chaldaea) כאות הוקרה על תרומתה. היא בחרה לקרוא לאסטרואיד על שם הכשדים, שהיו ידועים בתצפיות השמיים שלהם.
הערות שוליים

1 2 3 4 5  The Observatory, Vol. 23,. NASA Astrophysics Data System. ביוני 1900. pp. 246–247. {{cite book}}:  (עזרה)
↑  Americana | American Historical Magazine | Vol. IV (באנגלית). The National American Society. 1909. ISBN 9780881924367. נבדק ב-2 ביוני 2017. {{cite book}}:  (עזרה)
↑  "DAVID W. BRUCE LEFT A WIFE; The Fact that the Rich Typefounder Was Married Disclosed by the Filing of His Will". The New York Times. 9 במאי 1895. נבדק ב-2 ביוני 2017. {{cite news}}:  (עזרה)
1 2  "Catherine Wolfe Bruce". NNDB. נבדק ב-9 בינואר 2019. {{cite web}}:  (עזרה)
↑  "DIED. | BRUCE". The New York Times. 16 במרץ 1900. נבדק ב-9 בינואר 2019. {{cite news}}:  (עזרה)
↑  Noonan, Theresa C. (13 בינואר 2009). "New York Public Library George Bruce Branch" (PDF). nyc.gov. Landmarks Preservation Commission. אורכב מ-המקור (PDF) ב-2017-02-18. נבדק ב-2 ביוני 2017. Landmark Site: Borough of Manhattan Tax Map Block 1980, Lot 22 {{cite web}}:  (עזרה)
1 2  Note Regarding the death of Miss Catherine Wolfe Bruce and her Services to Astronomy. Publications of the Astronomical Society of the Pacific, Vol. 39, No. 231. p. 325. נבדק ב-2 ביוני 2017. {{cite book}}:  (עזרה)
↑  Hughes, Stefan (2012). Catchers of the Light: The Forgotten Lives of the Men and Women Who First Photographed the Heavens (באנגלית). ArtDeCiel Publishing. p. 403. ISBN 9781620509616. נבדק ב-2 ביוני 2017. {{cite book}}:  (עזרה)
↑  אתר מדליית ברוס, האגודה האסטרונומית של האוקיינוס השקט
↑  Publications of the Astronomical Society of the Pacific, Vol. 39, No. 231. p. 325. נבדק ב-2 ביוני 2017. {{cite book}}:  (עזרה)
↑  Schmadel, Lutz D. (2007). Dictionary of Minor Planet Names – (323) Brucia. Springer Berlin Heidelberg. p. 42. ISBN 978-3-540-00238-3. נבדק ב-20 בדצמבר 2018. {{cite book}}:  (עזרה)
↑  Schmadel, Lutz D. (2007). Dictionary of Minor Planet Names – (313) Chaldaea. Springer Berlin Heidelberg. p. 42. ISBN 978-3-540-00238-3. נבדק ב-20 בדצמבר 2018. {{cite book}}:  (עזרה)
| --- | --- |
בקרת זהויות :  GND: 116724226  ISNI: 0000 0000 5323 1508  LCCN: nr2002020415  VIAF: 46698336   WorldCat (עם VIAF): 46698336 
טלסקופ ברוס למטרות צילום אסטרונומי במצפה הכוכבים היידלברג בגרמניה
ספריית ג'ורג' ברוס במיקומה המקורי ברחוב 42 בניו יורק, 1888
ברגנץ (מחוז)

| --- | --- |

 מדינה:  אוסטריה אוסטריה
 מדינה:  פורארלברג פורארלברג
 בירת המחוז:  ברגנץ 
 שטח:  863.34 קמ"ר
 גובה:  771 מטרים
 אוכלוסייה:  ‏
  ‑ במחוז:  131,350 (1 בינואר 2016)
 קואורדינטות:  47°24′N 10°00′E﻿ / ﻿47.4°N 10°E﻿ / 47.4; 10 
 אזור זמן:  UTC+1
 http://www.vorarlberg.at/vorarlberg/bezirke/bezirkbregenz/uebersichtbezirkbregenz.htm
  מפת מיקום  מפה מפורטת    he tabBackground:;tabBorder:#aaa;defaultTab:0;
 
ברגנץ (בגרמנית: Bregenz) הוא מחוז בצפון מדינת פורארלברג שבאוסטריה.
במחוז 40 ערים ועיירות:
| 0 | 1 | 2 | 3 |
| --- | --- | --- | --- |
|  אאו  אג  אייכנברג  אלברשוונדה  אנדלסבוך  בוך  בילדשטיין  ביצאו  ברגנץ  בצאו |  גייסאו  דורן  דמילס  הארד  הוהנוויילר  היטיסאו  הכשט  הרברנץ  וארט  וולפורט |  זולצברג  זיברצגפל  לאוטרך  לוכאו  לינגנאו  לנגנג  לנגן ביי ברגנץ  מגרס  מיטלברג  מלאו |  פוסך  קנלבאך  קרומבאך  ריפנסברג  רויטה  שוורצאך  שוורצנברג  שופרנאו  שנפפאו  שרקן |
קרדאנו

| --- | --- |

 נתונים כלליים
 מייסדים:  צ'ארלס הוסקינסון
 תקופת הפעילות:  27 בספטמבר 2017 – הווה (7 שנים)
  
 cardano.org
 
קרדאנו (באנגלית: Cardano; קוד: ADA; סימול: ₳) היא פלטפורמת בלוקצ'יין ציבורית מבוססת קוד פתוח הפועלת בשיטת מערכת הוכחת סיכון לצורך השגת קונצנזוס בביצוע ואימות של עסקאות בין עמיתים, הרצת אפליקציות ויישומים מבוזרים ופריסת חוזים חכמים. היא נוסדה ב-2015 על ידי צ'ארלס הוסקינסון, מייסד-שותף של רשת אתריום.
כיום הפרויקט מפותח על ידי קרן קרדאנו המבוססת בצוג, שווייץ, וידוע בעיקר בשל היותו החלוץ בשימוש במערכת הוכחת סיכון כאלטרנטיבה ירוקה למערכת הוכחת עבודה המפעילה טכנולוגיות אחרות וישנות יותר כגון הביטקוין. רשת הפלטפורמה ממונעת על ידי המטבע המבוזר אדה (Ada) שהוא אמצעי התשלום המקובל באקו-סיסטם שלה.
מקור השם

הפלטפורמה קרויה על שם הפילוסוף האיטלקי ג'ירולמו קרדאנו, בעוד שהמטבע המבוזר המניע אותה קרוי על שמה של המתמטיקאית האנגליה עדה לאבלייס. יחידה אחת של המטבע נקראת אדה והיא מורכבת ממיליון יחידות הנקראות לאבלייס. כמו כן, כל אחד משלבי הפיתוח ההדרגתיים של הפלטפורמה מכונים על שם אמן מפורסם מסוים.
היסטוריה

פיתוח הפלטפורמה החל ב-2015, והיא הושקה לראשונה ב-2017 על ידי צ'ארלס הוסקינסון, שותף-מייסד לשעבר ברשת אתריום. הוסקינסון עזב בשל מחלוקת בינו לבין המייסד הראשי של אתריום, ויטליק בוטרין, מאחר שרצה לפתוח את הפרויקט בפני קבלת מימון והשקעות מצד קרנות הון סיכון ובכך להקים חברה שתגרוף רווחים. בוטרין מנגד ביקש לשמור עליו כמוסד ללא כוונת רווח, ודרכי השניים נפרדו. לאחר שעזב ייסד את אינפוט אאוטפוט הונג קונג, חברה להנדסת בלוקצ'יין שעיסוקה העיקרי הוא פיתוחה של קרדאנו.
החל מספטמבר 2015 ועד ינואר 2017 התקיימו מספר אירועי קדם-השקה בהם נמכרו קופונים השווים בערכם למטבעות אדה. הצעת המטבע הראשונית נפתחה באופן רשמי בספטמבר 2017 אולם עד אז נרכשו כבר כ-25 מיליארד יחידות בידי משקיעים, ו-5 מיליארד יחידות נוספות נרכשו בידי שלוש החברות המתחזקות את הפרויקט, קרן קרדאנו, חברת אינפוט אאוטפוט הונג קונג וחברת אמורגו, כלומר שסך המטבעות ששוחררו עד להשקה היו במספרם 31 מיליארד, מתוך כמות המטבעות המקסימלית שהפלטפורמה יכולה לייצא, כ-45 מיליארד.
כעבור שנה הודיעה חברת אינפוט אאוטפונג הונג קונג על הקמת שותפות חדשה עם ממשלת אתיופיה במטרה למצוא דרכים לשלב את טכנולוגיית קרדאנו ברחבי המדינה. באפריל 2021 הכריז שר החינוך על הקמת תוכנית להשקת ארכיון אלקטרוני ומערכת רשומות עבור זהויותם ותיקיהם של חמשת מיליון הסטודנטים הלומדים במדינה.
שר החינוך של גאורגיה מיכאיל בטאשוילי (אנ') חתם בשנת 2019 יחד עם צ'ארלס הוסקינסון על הסכם הבנה הדדית עם האוניברסיטה החופשית של טביליסי (אנ') בנוגע לשימוש בפלטפורמה של קרדאנו עבור בניית מערכת אימות לשימוש במדינה.
יצרנית הנעליים ניו באלאנס הודיעה באוקטובר 2019 על פתיחת תוכנית פילוט שמטרתה לזהות את האותנטיות של דגם נעלי כדורסל חדש שהוציאה לשוק באמצעות שימוש ביומן מבוזר על גבי הבלוקצ'יין של קרדאנו.
מייסד קרדאנו צ'ארלס הוסקינסון החל לעבוד בספטמבר 2021 עם יוצר המוזיקה האלקטרונית פול אוקנפולד במטרה להוציא אלבום באורך מלא בשם "זומבי לובסטר" הבנוי על הבלוקצ'יין של קרדאנו. לפי אתר בלוקטריביון, כל אלמנט מתוך האלבום המוזיקלי יתקיים על גבי הבלוקצ'יין, כולל עטיפתו, רצועות השמע וההערות.
פרדריק גרגארד, אחד ממנהליה הבכירים של קרדאנו, הודיע ב-9 בינואר 2022 בחשבון הטוויטר שלו כי הרשת הייתה אחראית לשתילתם של מיליון עצים באינדונזיה, האיטי, מדגסקר, נפאל, סנגל והאיטי. כחלק משיתוף פעולה עם חברת ההזנק וריטרי נערך מסע לגיוס תרומות בו כל מטבע של רשת קרדאנו אשר הוחלף במטבע הקרוי טרי או עץ, הוביל לשתילת עץ נוסף אשר נרשם על גבי הבלוקצ'יין.
התפתחות

תהליך פיתוחו של קרדאנו חולק לחמישה שלבים או עידנים אשר כל אחד מהם נוסף לרשת בהדרגה ונועד לייעל את כלל הפלטפורמה על ידי צירוף סדרה חדשה של שדרוגים או פונקציות. כל אחת ממדרגות הצמיחה של הבלוקצ'יין מכונה על שם אישיות מפורסמת.
ביירון: השלב הראשון כלל את הנחת יסודות הבסיס לפלטפורמת קרדאנו, קרי הקמת הבלוקצ'יין על גבי פרוטוקול אורובורוס והשגת קונצנזוס דרך מערכת הוכחת סיכון. אירוע מרכזי נוסף הוא השקת אמצעי התשלום של הפלטפורמה, המטבע אדה, המאפשר מסחר אלקטרוני. מאורעות נוספים אשר התרחשו במהלך שלב זה וראויים לציון הם השקת הארנק הרשמי של המטבע, דדאלוס, והשקתו של הארנק יורוי מבית חברת אמורגו, הנועד לביצוע תנועות מהירות ושימוש יום יומי.
שלי: השלב השני בהתפתחות הפלטפורמה התמקד בביזור הרשת. נכס דיגיטלי העובד בשיטת מערכת הוכחת סיכון מעודד את המחזיקים בו לסכן את נכסיהם על ידי הפקדתם בבריכות, ובכך ממנה אותם למאמתים או לצמתים (Nodes) ומזכה אותם בפרסים שונים על סיועם לקיומה של הפלטפורמה. בצורה זו מועברת השליטה בפרויקט מידי יוצריו לידי כלל המשתמשים בו.
גוגן: השלב השלישי כלל שדרוג משמעותי של הפיכת הפלטפורמה לבסיס שעל גביו ניתן לבנות יישומים מבוזרים וחוזים חכמים, נושא אשר הכביד על קהילת הבלוקצ'יין ועורר חשש בקרב משתמשיה במשך זמן רב. שיפורים אלו אפשרו למשתמשים לבנות מטבעות מבוזרים חדשים על גבי הפלטפורמה לצד מטבע האדה, וכן ליצור אסימונים חסרי תחליף.
באשו: השלב הרביעי עסק בשיפור נוהלי ההסתגלות והתיאום של הרשת. עם התפתחות עולם הקריפטו ויצירתן של חברות, זירות מסחר ופלטפורמות בלוקצ'יין חדשות, נדרשה קרדאנו להסתגל ליחסי הגומלין החדשים. הקמה של רשתות בלוקצ'יין צדדיות מאפשרת לתקשר עם ישויות אחרות בתחום אשר אינן בהכרח יכולות להתמזג בקלות לתוך הפלטפורמה המקורית של הרשת, וכמו כן עשויה לסייע בהורדת העומס הכללי ובניסויים טכנולוגיים חדשים.
וולטר: השלב החמישי והאחרון הוא למעשה סגירת מעגל בתהליך הפיכתה של הפלטפורמה למערכת מבוזרת ובלתי תלויה המסוגלת להתקיים בעצמה. תהליך זה כולל הוספת מערכת הצבעה בה המאמתים יכולים להעלות הצעות חדשות בדבר המשך פיתוחה של הרשת, ובעלי זכות ההצבעה, קרי כל המחזיקים במטבע, רשאים להשתמש בקולם. כמו כן התווספה מערכת אוצר או בריכת נזילות שמטרתה לאסוף עמלות מסך כל העסקאות המבוצעות ברשת לשם קידום הצעות שיפור ומימון המשך הפרויקט.
אקו-סיסטם > בלוקצ'יין קרדאנו

הבלוקצ'יין של קרדאנו הוא פלטפורמה המשתמשת במערכת הוכחת סיכון בכדי להגיע לקונצנזוס. משתמשים המפקידים את מטבעות האדה שלהם ובכך מעמידים אותם בסיכון הופכים למאמתים או לצמתים. בכל מעגל חדש בוחרת הרשת באקראיות במספר מאמתים בכדי לייצר בלוק חדש.
אקו-סיסטם > מטבע אדה

מטבע הפלטפורמה מכונה גם הוא קרדאנו אך שמו האמיתי הוא אדה והוא מורכב ממיליון תת-יחידות הנקראות לאבלייס. שימושו העיקרי הוא למסחר, גביית עמלות במהלך ביצוע עסקאות, והפקדתו כסיכון לשם צבירת ריבית והשתתפות באימות הרשת. המטבע נסחר במרבית הבורסות המבוזרות ונחשב לאחד המטבעות הפופולריים ביותר בשוק. כמות המטבעות המקסימלית היא 45 מיליארד.
אקו-סיסטם > ארנק דדאלוס

מייסדי הפרויקט יצרו את ארנק דדאלוס במטרה הספציפית לאחסן מטבעות אדה, ובשל כך, ובשונה ממרבית הארנקים, יכול הארנק להחזיק רק במטבע הזה.
הערות שוליים

↑  "בני דודיו הקטנים של מטבע הביטקוין מובילים את כנס הקריפטו", בלומברג, קמילה רוסו, 10 בדצמבר 2017; אורכב מהמקור ב-26 ביוני 2018.
↑  "שותף לשעבר ברשת טזוס מצטרף לצוות קרדאנו", לוזרנר צייטונג, 20 בפברואר 2018; אורכב מהמקור ב-21 בינואר 2022.
↑  "ראשית קרדאנו", אתר קרדאנו; אורכב מהמקור ב-17 בדצמבר 2021.
↑  "טסלה מרוויחה כסף (גם ממכירת רכבים)", הניו יורק טיימס, אנדרו רוס סורקין, ג'ייסון קאריאן, שרה קסלר, מייקל ג'יי. דה לה מרקד, לורן הירש, אפרת לבני, 27 באפריל 2021; אורכב מהמקור ב-30 בנובמבר 2021.
↑  "שר החינוך של גאורגיה חתם על עסקה עם פרויקט אתאלה של קרדאנו", פורבס, 17 ביוני 2019; אורכב מהמקור ב-21 בינואר 2021.
↑  "חברת סניקרס פוגשת לראשונה את טכנולוגיית הבלוקצ'יין בפיילוט לזיהוי אותנטיות של נעל איזון חדשה", סיליקון אנגל, קיט דוטסון, 17 באוקטובר 2019; אורכב מהמקור ב-21 בינואר 2022.
↑  "אלבומו החדש של פול אוקנפולד יוצא לדרך על גבי הבלוקצ'יין של קרדאנו", אי די אם, קמרון סונקי, 28 בספטמבר 2021; אורכב מהמקור ב-21 בינואר 2022.
↑  "הדיג'יי פול אוקנפולד הודיע על הקמת שיתוף פעולה חדש עם רשת קרדאנו במטרה לפתח את השלב הבא של המוזיקה האלקטרונית", בלוקטריביון, דייוויד פימנטל, 27 בספטמבר 2021; אורכב מהמקור ב-21 בינואר 2022.
↑  "שתילתם של מיליון עצים", טוויטר, פרדריק גרגארד, 9 בינואר 2022; אורכב מהמקור ב-21 בינואר 2022.
↑  "כחלק מהלחימה בתופעת ההתחממות הגלובלית, שתלה רשת קרדאנו כמיליון עצים בקניה ורשמה כל אחד מהם על גבי הבלוקצ'יין שלה", ווי, 12 בינואר 2022; אורכב מהמקור ב-21 בינואר 2022.
↑  "קרדאנו הגיעה למטרתה של שתילת מיליון עצים", קוינדסק, שאוריה מאלווה, 10 בינואר 2022; אורכב מהמקור ב-21 בינואר 2022.
↑  "קרדאנו ורשת היוה שותלות עצים בעוד ברזיל מגיעה לרמת בירוא היערות הגבוהה ביותר מזה חמש עשרה שנים", אנליטיקס אינסייט, 14 בינואר 2022; אורכב מהמקור ב-21 בינואר 2022.
| --- | --- |
בקרת זהויות :  NKC: ph1139097
נביא שקר

| --- | --- |

 מקרא:  ספר דברים, פרק י"ח, פסוקים י"ח–כ'
 ספרי מניין המצוות:  ספר החינוך, מצוות תקיז–תקיט
 
ביהדות, נביא שקר הוא אדם שמתנבא בשם אלוהים דברים שלא שמע ממנו ועונשו על פי התורה עונש מוות. על פי הרמב"ם, ניתן לדעת שנביא הוא נביא שקר אם הוא מכחיש את נבואת משה, מוסיף או גורע ממצוות התורה לדורות, או שנבואתו לא התקיימה.
הגדרת נביא שקר

יח נָבִיא אָקִים לָהֶם מִקֶּרֶב אֲחֵיהֶם, כָּמוֹךָ; וְנָתַתִּי דְבָרַי, בְּפִיו, וְדִבֶּר אֲלֵיהֶם, אֵת כָּל-אֲשֶׁר אֲצַוֶּנּוּ.  יט וְהָיָה, הָאִישׁ אֲשֶׁר לֹא-יִשְׁמַע אֶל-דְּבָרַי, אֲשֶׁר יְדַבֵּר, בִּשְׁמִי--אָנֹכִי, אֶדְרֹשׁ מֵעִמּוֹ.  כ אַךְ הַנָּבִיא אֲשֶׁר יָזִיד לְדַבֵּר דָּבָר בִּשְׁמִי, אֵת אֲשֶׁר לֹא-צִוִּיתִיו לְדַבֵּר, וַאֲשֶׁר יְדַבֵּר, בְּשֵׁם אֱלֹהִים אֲחֵרִים--וּמֵת, הַנָּבִיא הַהוּא.
ההגדרה לעיל, היא הגדרתו של נביא השקר בתורה, אך צירוף המילים למושג "נביא שקר" עצמו מקורו במשנה אך נזכר גם בתנ"ך:
כה שָׁמַעְתִּי, אֵת אֲשֶׁר-אָמְרוּ הַנְּבִאִים, הַנִּבְּאִים בִּשְׁמִי שֶׁקֶר, לֵאמֹר:  חָלַמְתִּי, חָלָמְתִּי.  כו עַד-מָתַי, הֲיֵשׁ בְּלֵב הַנְּבִאִים--נִבְּאֵי הַשָּׁקֶר; וּנְבִיאֵי, תַּרְמִת לִבָּם.
בספר דברים שלוש הגדרות להבחנה בנביא שקר:
נביא שמדיח את העם לעבודת אלילים, כלומר מצווה אותם בשם ה' לעבוד אל אחר מלבדו. (פרק י"ג, פסוקים א'–ו');
נביא שמתנבא בשם אלוהים אחרים פרק י"ח, פסוק כ';
נביא שמדבר בשם ה' אף על פי שלא נצטווה לכך, ואפשר להכירו אם דבריו אינם מתקיימים (פרק י"ח, פסוקים כ'–כ"ב).
הגדרת נביא שקר > מצוות לא תעשה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
המצווה נמנית כאחד מתרי"ג מצוות מצוה:לא להתנבא בשקר
במקרא

בספר מלכים מתואר נביא שקר זקן שפעל בבית אל בתקופת המלך ירבעם בן נבט, לאחר הפילוג בממלכת ישראל. לאחר שנביא אחר מממלכת יהודה מנבא חורבן עתידי על ממלכת ישראל, נביא השקר מרמה אותו וגורם לו לעבור על מצוות ה' שלא יאכל ולא ישתה בשהותו בבית אל, ובכך גורם למותו. בהמשך הספר מוזכר נביא שקר אחר בשם צדקיהו בן כנענה שהיה ראש ה"מנבאים" למלך אחאב על ניצחונו בקרב כנגד הארמים ואף הכה את מיכיהו בן ימלה, הנביא היחיד שניבא את מותו של המלך.
בספר עמוס מתואר מעשה העימות בין הנביא לבין נביא השקר אמציה ששימש ככוהן במקדש עגל הזהב בבית אל.
ספר ירמיהו משופע בתיאורים על מאבקו של ירמיהו, הנביא שנשלח על ידי ה' להתריע בפני עם ישראל על חורבן ממלכת יהודה בידי הבבלים, כנגד מספר לא מבוטל של נביאי שקר שפעלו על דעת עצמם והבטיחו לציבור הבטחות שווא על הגאולה הקרבה, ואף פעלו נגד נביאים (ובפרט ירמיהו) שהתנגדו אליהם. כנגד שניים מהם, צדקיה בן מעשיה ואחאב בן קוליה, מנבא ירמיהו כי ייהרגו בידי נבוכדנאצר ויהיו לדראון עולם לגולת יהודה:
כֹּה אָמַר ה' צְבָאוֹת אֱלֹהֵי יִשְׂרָאֵל אֶל אַחְאָב בֶּן קוֹלָיָה וְאֶל צִדְקִיָּהוּ בֶן מַעֲשֵׂיָה הַנִּבְּאִים לָכֶם בִּשְׁמִי שָׁקֶר הִנְנִי נֹתֵן אֹתָם בְּיַד נְבוּכַדְרֶאצַּר מֶלֶךְ בָּבֶל וְהִכָּם לְעֵינֵיכֶם. וְלֻקַּח מֵהֶם קְלָלָה לְכֹל גָּלוּת יְהוּדָה אֲשֶׁר בְּבָבֶל לֵאמֹר יְשִׂמְךָ ה' כְּצִדְקִיָּהוּ וּכְאֶחָב אֲשֶׁר קָלָם מֶלֶךְ בָּבֶל בָּאֵשׁ
אולי הבולט ביותר מבין תיאורים אלו הוא סיפור העימות בין ירמיהו לבין נביא השקר חנניה בן עזור שהרבה להשמיע דברי רהב והבטחות שווא על גאולה ניסית מידי הבבלים והשבת המלך הגולה יהויכין ואנשיו, ואף הגדיל לעשות והשפיל את ירמיה בפומבי כאשר שבר את מוטות העץ מעל צווארו, לכאורה אות לכך שה' ישבור את עול הבבלים:
וַיִּקַּח חֲנַנְיָה הַנָּבִיא אֶת הַמּוֹטָה מֵעַל צַוַּאר יִרְמְיָה הַנָּבִיא וַיִּשְׁבְּרֵהוּ. וַיֹּאמֶר חֲנַנְיָה לְעֵינֵי כָל הָעָם לֵאמֹר כֹּה אָמַר ה' כָּכָה אֶשְׁבֹּר אֶת עֹל נְבֻכַדְנֶאצַּר מֶלֶךְ בָּבֶל בְּעוֹד שְׁנָתַיִם יָמִים מֵעַל צַוַּאר כָּל הַגּוֹיִם וַיֵּלֶךְ יִרְמְיָה הַנָּבִיא לְדַרְכּוֹ
ירמיה מביע את תקוותו כי ה' ניחם מפורענותו דבר שיגרום לנבואה זו להתקיים. אולם בהמשך הוא מקבל מה' הוראה חדשה כמסר לחנניה ונבואה על גורלו:
וַיְהִי דְבַר ה' אֶל יִרְמְיָה אַחֲרֵי שְׁבוֹר חֲנַנְיָה הַנָּבִיא אֶת הַמּוֹטָה מֵעַל צַוַּאר יִרְמְיָה הַנָּבִיא לֵאמֹר: הָלוֹךְ וְאָמַרְתָּ אֶל חֲנַנְיָה לֵאמֹר כֹּה אָמַר ה' מוֹטֹת עֵץ שָׁבָרְתָּ וְעָשִׂיתָ תַחְתֵּיהֶן מֹטוֹת בַּרְזֶל. כִּי כֹה אָמַר ה' צְבָאוֹת אֱלֹהֵי יִשְׂרָאֵל עֹל בַּרְזֶל נָתַתִּי עַל צַוַּאר כָּל הַגּוֹיִם הָאֵלֶּה לַעֲבֹד אֶת נְבֻכַדְנֶאצַּר מֶלֶךְ בָּבֶל וַעֲבָדֻהוּ וְגַם אֶת חַיַּת הַשָּׂדֶה נָתַתִּי לוֹ. וַיֹּאמֶר יִרְמְיָה הַנָּבִיא אֶל חֲנַנְיָה הַנָּבִיא שְׁמַע נָא חֲנַנְיָה לֹא שְׁלָחֲךָ ה' וְאַתָּה הִבְטַחְתָּ אֶת הָעָם הַזֶּה עַל שָׁקֶר. לָכֵן כֹּה אָמַר ה' הִנְנִי מְשַׁלֵּחֲךָ מֵעַל פְּנֵי הָאֲדָמָה הַשָּׁנָה אַתָּה מֵת כִּי סָרָה דִבַּרְתָּ אֶל ה'. וַיָּמָת חֲנַנְיָה הַנָּבִיא בַּשָּׁנָה הַהִיא בַּחֹדֶשׁ הַשְּׁבִיעִי
בראשית ימי הבית השני פעלה נביאת השקר נועדיה שהייתה (יחד עם סנבלט החורני וטוביה העמוני) אחת מן המתנגדים לשלטונו של נחמיה, מושל יהודה, ובפרט לפעולותיו בבניית חומות ירושלים.
בתרבות ישראל

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ראו גם

משיח שקר
שבתי צבי
נתן העזתי
יעקב פרנק
הערות שוליים

↑  משנה תורה לרמב"ם, ספר המדע, הלכות יסודי התורה, פרק ח', הלכה ג'
↑  משנה תורה לרמב"ם, ספר המדע, הלכות יסודי התורה, פרק ט', הלכה א'
↑  משנה תורה לרמב"ם, ספר המדע, הלכות יסודי התורה, פרק י', הלכה א'
↑  משנה, מסכת סנהדרין, פרק א', משנה ה'
↑  ראו מלכים א' פרק י"ט, י"ט; וכן זכריה פרק י"ג, ד'
↑  ראו: מלכים ב' פרק א', ח'
↑  ראו ירמיה, כ"ח, ב'
↑  לדוגמה: יחזקאל י"ג, ו'
↑  ראו: דברים י"ג, ב-ו'
↑  ראו: ירמיה פרק כ"ח, ח' - ט'
↑  ספר מלכים א', פרק י"ג.
↑  ספר מלכים א', פרק כ"ב וכן ספר דברי הימים ב', פרק י"ח.
↑  ספר עמוס, פרק ז'.
↑  ספר נחמיה, פרק ו', פסוק י"ד.
| ספר דברים |
| --- | --- | --- |
| פרשת דברים | ערבות מואב • חטא המרגלים • חטא המעפילים |  |
| פרשת ואתחנן | עשרת הדיברות • שמע ישראל • שמע ישראל (פרשיה) • תפילין |  |
| פרשת עקב | כוחי ועוצם ידי • תורת הגמול • חטא העגל • והיה אם שמוע • ברכת המזון • שבעת המינים • לא תערץ מפניהם |  |
| פרשת ראה | היתר אכילת בשר • נביא שקר • מסית • עיר הנידחת • סימני כשרות בבעלי חיים • תרומות ומעשרות • שמיטת כספים • עבד עברי • שלוש רגלים • עלייה לרגל |  |
| פרשת שופטים | משפט עברי • איסור שוחד • איסור עבודה זרה • זקן ממרא • מצוות מינוי מלך • זרוע, לחיים וקיבה • ראשית הגז • כישוף • אוב • ידעוני • חובר חבר • רוצח בשגגה • עיר מקלט • עדות שקר • עדים זוממים • לא תערוץ מפניהם • הלכות מלחמה • כהן משוח מלחמה • מצוות קריאה לשלום במלחמה • בל תשחית • עגלה ערופה |  |
| פרשת כי תצא | אשת יפת תואר • משפט הבכורה • בן סורר ומורה • תלייה • השבת אבידה • לא ילבש • מוציא שם רע • מפתה • איסור קדשה • גירושין • ייבום וחליצה • ממזר • מצוות טעינה • איסור ריבית • משכון • הלנת שכר • מתנות עניים • לא תחסום שור בדישו • כלאי הכרם • לא תחרוש בשור ובחמור יחדו • שעטנז • לא ילבש • השבת אבדה • איסור גנבת נפש • אתנן זונה ומחיר כלב • קבורת המת • שילוח הקן • מצוות מעקה • ציצית • נדרים • מלקות |  |
| פרשת כי תבוא | מקרא ביכורים • וידוי מעשרות • מעמד הר גריזים והר עיבל |  |
| פרשת נצבים | תשובה • קיבוץ גלויות |  |
| פרשת וילך | הקהל • הסמכת יהושע • כתיבת משה את התורה |  |
| פרשת האזינו | שירת האזינו |  |
| פרשת וזאת הברכה | ברכת משה • מות משה • הר נבו |  |
| דמויות מרכזיות | משה • יהושע בן נון |  |
ספר בראשית • ספר שמות • ספר ויקרא • ספר במדבר • ספר דברים
| דיני נפשות ביהדות |
| --- | --- | --- |
| מיתה שלא בידי בית דין | מיתה בידי שמיים • הבא במחתרת • הבא להורגך השכם להורגו • רודף • מוסר • קנאים פוגעים בו • מורידין ולא מעלין • גואל הדם |  |
| מרכיבי הדינים | סנהדרין בלשכת הגזית • סנהדרין קטנה וסנהדרין גדולה • עדות • התראה |  |
| איסורים ומצוות | רצח במשפט העברי • לא תרצח • ייהרג ואל יעבור • מסירות נפש • קידוש השם • לא תעמוד על דם רעך • עדים זוממים • פיקוח נפש • קדושת החיים • שמירת הנפש • מאבד עצמו לדעת |  |
| שונות | כרת • הכנסה לכיפה • קם ליה בדרבה מיניה • עיר מקלט • שינוי הדין • המתת חסד בהלכה • הפלה מלאכותית • שור הנסקל • דיני בני נח |  |
| ארבע מיתות בית דין | ארבע מיתות בית דין |  |
| חייבי סקילה | עבודה זרה • נערה המאורסה • חילול שבת • מסית • מדיח • ברכת השם • קללת אב ואם • משכב בהמה • משכב זכר • שוכב עם אמו • שוכב עם אשת אביו • שוכב עם כלתו • בן סורר ומורה • מכשף • בעל אוב • ידעוני |  |
| חייבי שרפה | בת כהן שזינתה • שוכב עם אישה ובתה או אשה ונכדתה • שוכב עם בתו או נכדתו |  |
| חייבי הרג | עיר הנידחת • רוצח |  |
| חייבי חנק | אשת איש • הכאת הורים • גונב איש • זקן ממרא • נביא שקר |  |
יחס העדפות

יחס העדפות הוא מושג מפתח בתחום קבלת ההחלטות המתמטית, אשר בבסיס ענף המיקרו-כלכלה.
בבסיס תחום זה הנחה כי יש מקבל החלטות אשר צריך לבחור בין מספר אפשרויות נתונות. יחס העדפות מציין, עבור זוגות של אפשרויות, האם מקבל ההחלטות מעדיף ממש אפשרות אחת על פני השנייה, מעדיף ממש את האפשרות השנייה על פני הראשונה, או אדיש ביניהן. לכן ניתן להשתמש ביחס העדפות כדי לתאר את העדפותיו של מקבל ההחלטות.
סימון מתמטי

מבחינה מתמטית, נהוג להשתמש בסימונים שלהלן. עבור שתי אפשרויות a ו-b, נסמן:
a\succ b עבור המצב בו מקבל ההחלטות מעדיף ממש את a על פני b.
b\succ a עבור המצב בו מקבל ההחלטות מעדיף ממש את b על פני a.
a\sim b עבור המצב בו מקבל ההחלטות אדיש בין אפשרויות a ו-b.
a\succeq b עבור המצב בו מקבל מעדיף חלש את a על פני b, כלומר, לא ייתכן שהוא מעדיף ממש את b על פני a.
b\succeq a עבור המצב בו מקבל מעדיף חלש את b על פני a, כלומר, לא ייתכן שהוא מעדיף ממש את a על פני b.
תכונות של יחס העדפה

לרוב מניחים כי יחס ההעדפה של מקבל החלטות מקיים תכונות מתמטיות שונות. בכלכלה לרוב מניחים כייחס ההעדפה מקיים שלמות וטרנזיטיביות. בהינתן הנחות אלו, יחס העדפות הוא קדם-סדר מלא על קבוצת האפשרויות.
רשות האסדרה

| --- | --- |

 מידע כללי
 מדינה:  ישראל 
 משרד אחראי:  משרד ראש הממשלה
 תאריך הקמה:  1 בינואר 2023
 ראש:  יואל בריס
 אתר רשמי
 
רשות האסדרה (רשות הרגולציה) היא רשות ממשלתית שהוקמה בינואר 2023 מכוח חוק עקרונות האסדרה, התשפ"ב-2021, שאושר בכנסת ב-4 בנובמבר 2021. ראש הרשות הוא יואל בריס.
תפקידי רשות האסדרה לפי החוק:
לייעץ לממשלה בענייני מדיניות אסדרה, ובכלל זה בעניינים הנוגעים לעיצוב מערך האסדרה ופיתוחו, עריכת מחקרים ופיתוח שיטת העבודה של הממשלה בעניינים אלה;
לתת ייעוץ שוטף למאסדרים, ללוות ולהדריך מאסדרים וכן תקיים הכשרות, והכול בעניין תהליכי קביעת אסדרה או טיוב אסדרה קיימת ובעניין יישום אסדרה כאמור;
לקדם תהליכי תכנון בתחום האסדרה, לסייע בהנגשת אסדרה לציבור, לקדם תיאום ושיתוף פעולה בין מאסדרים ולסייע ביישוב מחלוקות בין מאסדרים;
לייעץ למאסדרים לעניין האיכות של תהליכי הערכת השפעות אסדרה שביצעו, לאחר שביצעה בקרה;
לבצע בחינה, מדידה והערכה של אסדרה קיימת שקבעו מאסדרים, ולהעביר את ממצאי הבחינה לרבות המלצות עקרוניות בעניינה.
החוק קובע שלרשות תהיה מליאה ובה שבעה חברים:
סעיף 21 לחוק עקרונות האסדרה קובע כי מאסדר המבקש להציע או לקבוע אסדרה, שנדרש לשם קביעתה, לפי החלטות הממשלה, ביצוע תהליך הערכת השפעות אסדרה, יפנה לרשות לשם התייעצות עימה בעניין התהליך האמור שביצע, בצירוף הדו"ח שערך לגבי התהליך, והרשות תיתן חוות דעת על תהליך זה.
הרשות תציג תוכנית לטיוב אסדרה קיימת.
הרשות תקים מאגר אסדרה אחוד, שבו יפורסמו הוראות האסדרה של כל המאסדרים. סעיף 44(4) לחוק קבע שהמאגר יחל לפעול ב-1 ביוני 2022, אך הסמיך את ראש הממשלה לדחות מועד זה בשתי תקופות נוספות שלא יעלו על שישה חודשים כל אחת. ראש הממשלה, נפתלי בנט, ניצל סמכותו זו, ודחה את הקמת המאגר בחצי שנה, ל-1 בדצמבר 2022.
הערות שוליים

↑  שלמה טייטלבאום, יואל בריס, יועמ"ש האוצר לשעבר, ימונה ליו"ר רשות הרגולציה, באתר כלכליסט, 24 ביוני 2022
↑  צו עקרונות האסדרה (דחיית מועד תחילתו של סעיף 37 לחוק), התשפ"ב-2022, קובץ התקנות 10200, 7 ביוני 2022, עמ' 3142
ברנימיר הרגוטה

ברנימיר הרגוטה (בקרואטית: Branimir Hrgota; נולד ב-12 בינואר 1993 בזניצה, בוסניה והרצגובינה) הוא כדורגלן שוודי המשחק בעמדת החלוץ בקבוצת גרויטר פירט.